
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2001. gada 20. marta noteikumos Nr. 141 "Noteikumi par pirmā līmeņa profesionālās augstākās izglītības valsts standartu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Izglītības un zinātnes ministrijas iniciatīva, lai izpildītu Ministru kabineta 2021. gada 28. aprīļa rīkojuma Nr.292 “Par Latvijas Atveseļošanas un noturības mehānisma plānu” (turpmāk – ANM plāns) 482. un 483. punktā noteikto.”
 
Lai arī Profesionālās izglītības likuma pārejas noteikumu 42.punkta 19.apakšpunkts nosaka, ka līdz 2022. gada 31. decembrim Ministru Kabinets apstiprina šajā likuma 23. panta pirmajā daļā minētos valsts profesionālās augstākās izglītības standartu, ir nepieciešams veikt grozījumus šajos Ministru kabineta noteikumos, jo jaunu  noteikumu izstrāde var prasīt ilgāku laiku, kā arī šajā noteikumu projektā iekļautie nosacījumi tiks pārnesti uz jauno valsts profesionālās augstākās izglītības standartu.

Digitālās prasmes un kompetences mūsdienās ir nepieciešamas gan dažādu profesionālo pienākumu veikšanai, gan ikdienas dzīves situācijās. Studentiem kā topošajiem speciālistiem atbilstošas digitālās prasmes un kompetences ir būtiski apgūt jau studiju procesā, vienlaikus nostiprinot izpratni, ka tās pilnveidot būs nepieciešams nepārtraukti.

Tiesību akta projekts saistīts ar Izglītības attīstības pamatnostādnēm 2021.-2027.gadam „Nākotnes prasmes nākotnes sabiedrībai” (turpmāk – IAP), kur digitalizācija ir viena no horizontālajām prioritātēm, kas ietver digitālo prasmju apguvi kā vienu no caurviju prasmēm sekmīgai darbībai mūsdienu sabiedrībā (2.mērķis; 2.1.3. uzdevums); cits IAP uzdevums paredz palielināt e-izglītības piedāvājumu visos izglītības līmeņos un veidos, kā arī attīstīt digitālās studiju platformas un studiju materiālus e-vidē.

IAP paredz mērīt ieviešanas pasākumu panākto progresu sistēmas līmenī. Attiecībā uz digitalizāciju ir noteikti šādi indikatori: 70% cilvēki (vecuma grupā 16-74) ir apguvuši digitālās pamatprasmes līdz 2027.gadam (DESI indekss); 12%  pieaugušo (vecuma grupā 25-64) ir piedalījušies apmācībās pēdējās 4 nedēļās pirms pētījuma (Eurostat) u.c.
 
“Digitālās transformācijas pamatnostādnēs 2021.-2027.gadam” (turpmāk – DTP) arī ir sadaļa par digitālajām prasmēm un izglītību (4.1. nodaļa), kurā noteikts, ka īstenotās politikas rezultātā palielinās iedzīvotāju skaits, kuriem ir digitālās prasmes. Piemēram, iedzīvotāji (vecuma grupā 16-74 gadi), kuriem digitālās prasmes, 2024.gadā virs pamatlīmeņa ir 35%; 2027.gadā - 45% (atbilstoši DESI indeksam).

Tiesību akta projekts paredz, ka studiju programmu kopumā tiek norādīti  tādi studiju rezultāti, kas nodrošina to, ka programmas absolventi spēj atbildīgi un droši izvēlēties un lietot informācijas tehnoloģijas dažādās situācijās profesionālajā darbībā, mūžizglītībā, organizējot un vadot komandas darbu, un spēj  apgūt, radīt un koplietot digitālo saturu.  Proti, studiju programmas saturā tiek nodrošināta digitālo prasmju un kompetenču apguve, kas var tikt organizēta arī studiju moduļa veidā. Studiju modulis atbilstoši Augstskolu likumam ir „studiju programmas sastāvdaļa, ko izveido, apvienojot studiju kursus vai to daļas, kuriem ir kopīgs mērķis un sasniedzami studiju rezultāti” (1.panta 13.punkts), tādējādi studiju programmās jāparedz digitālo prasmju kā caurviju prasmju apguve gan atbilstoši studiju līmenim, gan studiju programmas saturam. Šobrīd daudzas zinātņu un profesionālās darbības jomas ievieš dažādus digitālos risinājumus, tāpēc ir svarīgi tos apgūt vai ar tiem iepazīties labā līmenī atbilstoši studiju jomai/ profesionālajai darbībai nozarē.

Tā kā studijās iegūstamie grādi, izsniedzamie diplomi  un profesionālā kvalifikācija atbilst Latvijas kvalifikācijas ietvarstruktūru līmeņiem, tad studiju programmās jāplāno arī atbilstošu digitālo prasmju un kompetenču apguve, attiecīgi augstākos studiju līmeņos tiek apgūtas sarežģītākas vai padziļinātas prasmes profesionālajai darbībai.

2017.gadā pirmo reizi tika publicēts Digitālo kompetenču ietvars (DigComp), ko izstrādāja Kopīgais pētniecības centrs Cilvēkkapitāla un nodarbinātības nodaļa Eiropas Komisijas Nodarbinātības, sociālo lietu un iekļautības ģenerāldirektorāta vajadzībām. Ziņojums "DigComp 2.1: Iedzīvotāju digitālās kompetences ietvars ar astoņiem apguves līmeņiem un lietošanas piemēriem" ir pieejams arī latviešu valodā[1] un šai publikācijai ir rekomendējošs raksturs. 2022.gadā tika publicēta dokumenta jauna, papildināta un pārskatīta redakcija DigComp 2.2.[2] Minētās publikācijas var plaši izmantot dažādos kontekstos, t.sk. veidojot arī obligātās izglītības saturu augstākajā izglītībā digitālo prasmju kā caurviju prasmju apgūšanai, ņemot vērā dokumentos ietveros digitālo prasmju apguves līmeņus. Latvijas līgumā ar Eiropas Komisiju par Atveseļošanās fonda programmu, ieviešot digitālos risinājumus (komponenti) ir atsauce arī uz Digitālo kompetenču ietvaru.


Tiesību akta projekts ir ANM plāna 482., 483[3].punktiem. Ar Atveseļošanas fonda Padomes 2021. gada 13. jūlija Īstenošanas lēmumu apstiprināts Eiropas Savienības Ekonomikas un finanšu padomē (ECOFIN).

Ņemot vērā abu politikas plānošanas dokumentos (IAP un DTP) noteikto un ANM plānu, ir jāapsver plaši pasākumi, kā sasniegt šos mērķus, sekmējot plašu iedzīvotāju grupu digitālo prasmju un kompetenču attīstību. Tiesību akta projekts sekmēs šo prasmju un kompetenču attīstību studiju procesā studentiem kā topošajiem speciālistiem un sabiedrības dalībniekiem/ pilsoņiem.


[1] http://muzizglitiba.gov.lv/sites/default/files/muzizglitiba-Digitala-kompetence.pdf

[2] DigComp 2.2: The Digital Competence Framework for Citizens - With new examples of knowledge, skills and attitudes: https://publications.jrc.ec.europa.eu/repository/handle/JRC128415

[3] (483) “Atbilstošu digitālo prasmju apguve visos izglītības līmeņos ir caurviju mērķis, kas ir paredzēts Izglītības attīstības pamatnostādnēs 2021.-2027.gadam, gan turpinot nostiprināt kompetenču pieejā balstītā vispārējās izglītības satura īstenošanu un reformētā profesionālās izglītības satura īstenošanu vidējās profesionālās izglītības līmenī. Pamatnostādnes paredz arī pārskatīt augstākās izglītības valsts standartus un tos ir paredzēts arī papildināt ar atbilstošu studiju rezultātu un iegūstamo kompetenču noteikšanu digitālo prasmju attīstības jomā.”

 
1.2. Mērķis
Mērķa apraksts
Tiesību akta projekta mērķis ir iekļaut pirmā līmeņa profesionālās augstākās izglītības valsts standartā nosacījumu digitālo prasmju un kompetenču apgūšanu visās studiju programmās studiju procesa laikā, ņemot vērā digitālo transformāciju un digitālo tehnoloģiju risinājumu izmantošanu daudzās dzīves jomās, tautsaimniecības un zinātnes nozarēs, lai augstākās izglītības absolventi spētu sekmīgi iekļauties darba tirgū un būt mūsdienu prasībām kvalificēti speciālisti.
 
Spēkā stāšanās termiņš
Jebkādi citi nosacījumi (atrunāti tiesību aktā)
Pamatojums
Tā kā tiesību akta projekts paredz iekļaut noteiktas prasības pirmā līmeņa profesionālās augstākās izglītības valsts standartā, ir noteikta pārejas kārtība no pastāvošā tiesiskā regulējuma uz jauno tiesisko regulējumu,  kas ir pielāgota studiju programmu statusam.    
 
1.3. Pašreizējā situācija, problēmas un risinājumi
Pašreizējā situācija
Eiropas Komisija 2020.gada ziņojumā par Latviju[1] ir uzsvērusi, ka Latvijā kopumā ir zems digitālo prasmju līmenis, jo tikai 43% Latvijas iedzīvotāju ir digitālās pamatprasmes, kas neveicina informācijas un komunikācijas tehnoloģiju (turpmāk – IKT) izmantošanu uzņēmumos un inovāciju radīšanu. Tādēļ saistīto reformu un ANM plāna investīciju mērķis ir paplašināt iedzīvotāju iespējas apgūt un pielietot gan pamata digitālās prasmes, gan augstākā līmenī.
Pašlaik digitālo prasmju un kompetenču apguve nav noteikta kā obligāta komponente studiju programmās, un šo prasmju un kompetenču apguve nav vienmērīgi iekļauta studiju programmās. Pašlaik to apguve lielā mērā atkarīga no risinājumiem studiju programmu direktoru līmenī, ja vien tā nav studiju programma vai joma, kurā noteiktu vai padziļinātu digitālo prasmju un kompetenču apguve ir noteikta profesijas standartā.
Ņemot vērā, ka studiju programmu absolventi būs topošie nozaru profesionāļi, kuriem būs sekmīgi jāstrādā izvēlētājā profesijā vai studiju jomas specialitātēs, digitālās prasmes un kompetences kā caurviju prasmes ir būtiski apgūt jau studiju procesā vidējā vai augstākā līmenī atbilstoši studiju jomai vai programmai un studiju līmenim.

2022. gada 14. jūlijā ir pieņemti Ministru kabineta noteikumi Nr.453 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" 2.3.1.1.i. investīcijas “Augsta līmeņa digitālo prasmju apguves nodrošināšana" īstenošanas noteikumi”, taču tie nenosedz visas studiju jomas dažādos studiju līmeņos.


[1] EK 2020.gada ziņojums par Latviju, 26.2.2020. SWD(2020) 513, 40.lpp.
 
Problēmas un risinājumi
Problēmas apraksts
Pašlaik visās studiju jomās studējošo digitālo prasmju un kompetenču apguve kā caurviju prasmes nav noteiktas augstākās izglītības standartā, tomēr tas ir būtiski, lai panāktu konkurētspējīgāku jauno speciālistu un mūsdienu prasībām labāku augstskolas absolventu sagatavotību. Šāda pieeja ir saistāma arī ar ANM plāna īstenošanu un finansējuma nosacījumu izpildi.
 
Risinājuma apraksts
Lai studējošie apgūtu digitālās prasmes un kompetences visās studiju jomās un programmās, studiju procesā tiek nodrošināta digitālo prasmju un kompetenču apguve vai pilnveide. Šāda moduļa/-u izveide vai esošo studiju kursu satura pārskatīšana sekmē atbilstošu mācīšanās rezultātu sasniegšanu, lai absolventi spēj atbildīgi un droši izvēlēties un lietot informācijas tehnoloģijas darba pienākumu veikšanai un mūžizglītībai, kā arī digitālā satura iegūšanai, radīšanai un koplietošanai.

Tiesību akts veidos zināmu sinerģiju ar to profesionālo studiju programmu nosacījumiem, kuras izstrādātas, balstoties uz profesiju standartiem vai ir saistāmas ar augsta līmeņa digitālo prasmju apguves nodrošināšanu atbilstoši  Ministru kabineta 2022. gada 14. jūlija noteikumiem Nr.453 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.r. reformas "Ilgtspējīgas un sociāli atbildīgas atbalsta sistēmas pieaugušo izglītībai attīstība" 2.3.1.1.i. investīcijas "Augsta līmeņa digitālo prasmju apguves nodrošināšana" īstenošanas noteikumi”

Pirmā līmeņa profesionālās augstākās izglītības valsts standarts tiek papildināts ar 5.2 punktu, norādot, ka pirmā līmeņa profesionālās augstākās izglītības programmā iekļauj tādus studiju rezultātus, kas nodrošina programmas absolventu spēju atbildīgi, droši izvēlēties un lietot informācijas tehnoloģijas darba uzdevumu veikšanai un mūžizglītībai, kā arī digitālā satura iegūšanai, radīšanai un koplietošanai.
Vai ir izvērtēti alternatīvie risinājumi?
Jā
Apraksts
Lai visās augstākās izglītības iestādēs nodrošinātu vienotu izpratni un vienādu pieeju ieviešanā, šim jautājumam ir jābūt ietvertam pirmā līmeņa profesionālās augstākās izglītības valsts standartā. Nav identificēta cita efektīvāka metode šī mērķa ātrākai sasniegšanai visā augstākās izglītības sistēmā.
 
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Lai visās augstākās izglītības iestādēs nodrošinātu vienotu izpratni un vienādu pieeju ieviešanā, šim jautājumam ir jābūt ietvertam pirmā līmeņa profesionālās augstākās izglītības valsts standartā. Nav identificēta cita efektīvāka metode šī mērķa ātrākai sasniegšanai visā augstākās izglītības sistēmā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
studenti
augstskolu un koledžu studējošie
studiju programmu direktori un docētāji
Ietekmes apraksts
Tajās studiju programmās un jomās, kurās nav ietverta digitālo prasmju un kompetenču apguve, būs nepieciešams pārskatīt studiju programmas saturu un, iespējams, veikt izmaiņas studiju kursos un/vai moduļos. Tomēr šādas izmaiņas veicamas studiju programmu līmenī un visās augstskolās vai koledžās tas var nebūt nepieciešams.
 
Juridiskās personas
Latvijas augstskolas un koledžas
Akadēmiskās informācijas centrs
Ietekmes apraksts
Latvijas augstskolām un koledžām būs noteikts, ka visās studiju programmās atbilstoši studiju līmenim ir jāietver studiju modulis vai studiju kursi, kuros apgūst digitālās prasmes un kompetences kā caurviju prasmes, sekmējot mācīšanās rezultātu sasniegšanu atbilstoši studiju jomai.
Akadēmiskās informācijas centrs šī studiju moduļa esamība un šādu mācīšanās rezultātu sasniegšana būs jāizvērtē attiecīgi licencēšanas un/vai akreditācijas procesos.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Izglītības un zinātnes ministrija ar ES fondu finanšu ieguldījumiem ir sekmējusi Latvijas augstskolu un zinātnisko institūciju akadēmiskā un zinātniskā personāla augsta līmeņa digitālo prasmju apgūšanu (t.sk. jaunākās tendences un metodes studiju kursu sagatavošanā un pasniegšanā) Ņujorkas štata Bufalo Universitātē, nodrošinot iegūto zināšanu pārnesi Latvijas augstskolās. Kopš 2019. gada augsta līmeņa digitālās prasmes šajā programmā apguvuši 58 Latvijas augstākās izglītības institūciju docētāji.
ES Atveseļošanas palīdzības programmas ietvaros „REACT-EU” plānotas investīcijas (kopējais finansējums 7,8 milj. EUR) studējošo digitālo prasmju attīstībai, studiju satura pilnveidošanai, mācību metodiku izstrādei un atbilstošiem digitālo tehnoloģiju risinājumiem. Atbalsta programmas veicinās IKT izglītības attīstību un paredzēts atbalsts arī docētājiem jaunā digitālā satura, mācību metodikas un digitālo tehnoloģisko risinājumu ieviešanai. 2022.gada oktobrī plānots uzsākt augstskolu projektu īstenošanu, tos pabeidzot līdz 2023. gada beigām.
ANM plāna  digitālās transformācijas komponentes ietvaros plānotas investīcijas augsta līmeņa digitālo prasmju apguvei (kopējais finansējums 17 milj. EUR). Turpmākajos sešos gados paredzēts ievērojami palielināt speciālistu skaitu ar augsta līmeņa digitālajām prasmēm (DigiComp 7.-8. līmenis), kuriem nepieciešamas zināšanas un kompetences augsto tehnoloģiju jomā, lai attīstītu tehnoloģiski ietilpīgus jaunus produktus un pakalpojumus dažādās nozarēs, vienlaikus sekmējot arī Latvijas lomas nostiprināšanos reģionā augsta līmeņa IKT speciālistu sagatavošanā. Investīcijas studiju procesā un saistīto pētniecības darbības īstenošanai plānotas trīs jomās - kvantu tehnoloģijās, augstas veiktspējas skaitļošanā un valodu tehnoloģijās. Šos projektus plānots īstenot no 2022. līdz 2026. gadam.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
Tiesību akta projekta izstrādē bija iesaistīti Latvijas Universitātes un Rīgas Stradiņa universitātes atbilstošas jomas docētāji un pētnieki, kuri piedalās pētījumā „Augstākajā izglītībā studējošo kompetenču novērtējums un to attīstības dinamika studiju periodā”, kas tiek īstenots ar Eiropas Sociālā fonda atbalstu projektā Nr. 8.3.6.2/17/I/001 “Izglītības kvalitātes monitoringa sistēmas izveide un īstenošana”.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Izglītības un zinātnes ministrija
Augstskolas un koledžas
Akadēmiskās informācijas centrs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Jā
	Sekmēs augstskolu un koledžu digitalizācijas procesu turpmāko attīstību, īpaši nostiprinot izglītības tehnoloģiju lietošanu, kas attīsta digitālās kompetences studentiem un akadēmiskajam personālam

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Jā
Apraksts
Jā, studenti/ absolventi kā daļa no sabiedrības apgūs un varēs plašāk izmantot digitālās prasmes un kompetences, kas sekmēs informācijas sabiedrības attīstību Latvijā.
 
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
Daļēji. Kvalitatīva izglītība un mūžizglītība iekļauj arī digitālo prasmju apguvi, tās ir iekļaujoša darba tirgus priekšnosacījums, lai paaugstinātu to uzņēmumu produktivitāti, kuri nepietiekami izmanto digitālās priekšrocības.
 
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

